Foto’s: Vroue ernstig beseer ná epilepsie-toevalFoto: Netcare 911 Twee vroue is Woensdag in Amanzimtoti, KwaZulu-Natal beseer nadat die bestuurder ‘n epileptiese toeval gekry het. Die vroue, ‘n ma en dogter, was met vakansie aan die Suidkus en op pad terug huis toe in Johannesburg toe die ongeluk plaasgevind het. Die dogter, wat aan epilepsie ly, het bestuur. “Hul wit BMW het verskeie kere gerol,” het Chris Botha, woordvoerder van Netcare911 gesê. “Die dogter is ernstig beseer en is met ‘n ambulans na St Augustine’s-hospitaal geneem vir verdere behandeling. Die ma, wat kritiek beseer is, is met ‘n Red Cross-helikopter na St Augustine’s-hospitaal geneem. [nggallery id=91]